**A hulladékgazdálkodás új szabályai**

Tisztelt Polgárok!

 A hulladék kezelése helyben, országosan és világszerte is egyre nagyobb probléma. A 2017-es évben a legtöbb európai országban – így Szlovákiában is a törvényhozás alapjaiban változtatta meg a hulladékgazdálkodás törvényi szabályozását. Ennek következtében a helyi önkormányzat is megváltoztatta a vonatkozó rendeletet.

 Szintén 2017 pályázati forrásból megépült az új szelektív hulladékgyűjtő udvar, amelyet 2018 áprilisában az önkormányzat használatba vett.

 Az alábbiakban találhatóak a hulladékgazdálkodás legfontosabb, új szabályai:

**A hulladék elszállítására és a kukákra vonatkozó szabályok**

1. A Dunamocson állandó lakhellyel vagy ingatlannal rendelkező személyekre kivetett szemétilleték 14 € / fő / év. (Az illetéket mindenki köteles befizetni, akkor is, ha nincs szemétkukája!)
2. Az önkormányzat az alapdíj ellenében kéthetente kiüríti a szemétkukát, működteti a hulladékgyűjtő udvart, valamint a kijelölt gyűjtési napokon a házak elől elszállítja a szelektált hulladékot.
3. A szemétilleték befizetése ellenében 1 háztartás által kihelyezhető, matricával ellátott kukák (120 l űrtartalmú, standard szemétkuka, a községi hivatalban is kapható):

|  |  |
| --- | --- |
| 1 személy | 1 x 120 l |
| 2 személy | 1 x 120 l |
| 3 személy  | 2 x 120 l vagy 1 x 240 l |
| 4 személy | 2 x 120 l vagy 1 x 240 l |
| 5 személy | 2 x 120 l vagy 1 x 240 l |

Egy háztartásból legfeljebb két 120 l-es vagy egy 240 l-es szemétkuka helyezhető ki. Akinek ezen felül szemétkukára van szüksége

 A 240 l űrméretű kukára félévenként 2 – 2 matricát kell ragasztani.

1. Ha a hulladék nem fér bele a kukába, egy vagy több 120 l-es fóliazsákot lehet kihelyezni a kuka mellé. Minden zsákra 1 db matricát kell ragasztani, ami a községi hivatalban kapható, 0,50 € / db áron, tetszőleges mennyiségben. A matrica nélküli zsákokat a szolgáltató nem szállítja el.

**A hulladékgyűjtő udvar működésére vonatkozó szabályok**

1. **A falu egész bel- és külterületén** – a szemétkukák és a hulladékgyűjtő udvar kivételével – bárhova **szemetet elhelyezni tilos! (ideértve a Földásást is!)**
2. 2018 április 23.-tól a Dunamocson állandó lakhellyel vagy ingatlannal rendelkező személyek a hulladékgyűjtő udvaron az **összes típusú válogatott hulladékot ingyenesen leadhatják**.
3. (PET, fólia, papír, üveg, fém, háztartási használt olaj, biológiailag lebomló (szerves) hulladék, ágak, levelek, elektromos hulladék, akkumulátorok és szárazelemek, építési és bontási törmelék, stb.) Az építési és bontási hulladék leadását kérjük 24 órával előre jelezni a községi hivatalban.
4. A hulladékgyűjtő udvar nyitvatartása:

|  |  |
| --- | --- |
| Hétfő | 13:00 - 17:00 |
| Szerda | 13:00 - 17:00 |
| Péntek | 13:00 - 17:00 |
| Szombat | 09:00 - 17:00 |

A hulladékgyűjtő udvaron **semmilyen típusú vegyes, szelektálatlan** hulladék nem adható le!

**A válogatott hulladék elszállításának szabályai**

 Dunamocs község belterületén a válogatott hulladék egyes fajtáit az önkormányzat ingyenesen elszállítja a házak elől, az alábbi időrend szerint:

|  |  |  |  |
| --- | --- | --- | --- |
|  | **Műanyag** | **Papír** | **Üveg** |
| **Május 11.** | **X** |  |  |
| **Június 8.** | **X** | **X** | **X** |
| **Július 7.** | **X** |  |  |
| **Augusztus 3.** | **X** |  |  |
| **Szeptember 7.** | **X** | **X** | **X** |
| **Október 5.** | **X** |  |  |
| **November 9.**  | **X** |  |  |
| **December 14.** | **X** | **X** | **X** |

 A szelektált hulladékot átlátszó zsákokban kell kihelyezni (elszállításkor a szolgáltató, egyéb időpontokban a községi hivatal térítésmentesen biztosít ilyet). A nem odavaló hulladék vagy szennyeződés mértéke nem lehet több mint 5%, ellenkező esetben a szolgáltató nem szállítja el a zsákot. A nem megfelelő szelektálást a szolgáltató az otthagyott zsákra ragasztott matrica (piros felkiáltójel) jelzi.

 A hulladékgazdálkodás szabályai megtalálhatóak a község honlapján, **(www.obecmoca.sk/hu)**, a Dunamocsi Hírnök következő számában, az önkormányzat hirdetőtábláin, illetve tájékoztatás kérhető a községi hivatal munkatársainál.

 **A hulladék megfelelő kezelése és a tiszta életkörnyezet mindannyiunk érdeke. Köszönjük, hogy Ön is tesz érte!**

 **…………………………….**

 **Ing. Banai Tóth Pál, PhD.**

Dunamocs, 19.4.2018